Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 13. melléklet a 31/2010. (V. 13.) EüM rendelethez
Paragraph Index: 604

3. Az ellátás igénybevételének finanszírozott szakmai rendje, finanszírozási algoritmusa 4.1. A spondylitis ankylopoetica gyógyszeres kezelési algoritmusa 4.1.1. Tüneti kezelés (analgetikum, NSAID) az alapellátásban és mindhárom szinten (folyamat kezdetén maximum 2-3 hónapig, illetve később, fellángolás esetén rövid ideig). 4.2. Perifériás érintettségű SPA 4.2.1. NSAID 4.2.2. lokális, illetve intraarticularis szteroid kezelés (minimum 2 alkalommal) (mindhárom reumatológiai szinten), 4.2.3. infekció, szeptikus arthritis kizárása szükséges. 4.3. Korai betegségmódosító terápia (mindhárom reumatológiai szint) (perifériás érintettség esetén jön szóba) 4.3.1. Optimálisan a folyamat első 3 hónapján belül 4.3.2. Szulfaszalazin (SSZ) a választandó szer (kivétel: intolerancia) 4.4. Axialis érintettségű SPA 4.4.1. NSAID készítmény alkalmazása, minimum 2 készítmény kipróbálása 4.5. Biológiai terápia 4.5.1. Perifériás érintettségű súlyos SPA során a szulfaszalazin (SSZ) terápia, illetve súlyos axialis érintettségű SPA-ban alkalmazott legalább 2 NSAID hatástalansága esetén: biológiai terápia (2. és 3. reumatológiai szint: biológiai terápia alkalmazására jogosult intézmény). 4.5.2. Valamelyik TNF gátló (infliximab, etanercept, adalimumab golimumab). 4.6. Indukciós kezelés súlyos spondylitis ankylopoetica esetén 4.6.1. A BASDAI index összetevőit kétszer kell megmérni a kezelés előtt, legalább egyhónapos időközzel. 4.6.2. A biológiai terápia indításakor az ASAS remissziós kritériumok leméréshez rögzíteni szükséges: BASDAI index összetevőin kívül, BASFI index összetevőit, 0-100 mm-es vizuális analóg skálán a beteg véleményét állapotáról, valamint a beteg által jelzett gerincfájdalom (megelőző 2 nap) mértékét. 4.7. Az anti-TNF-α indukciós kezelés hatékonyságának ellenőrzése spondylitis ankylopoetica kezelésében A kezelés 14. hetében meg kell határozni a BASDAI index összetevőit. Amennyiben a kiindulási értékhez képest legalább 50%-kal vagy 20 mm-rel nem javult az index átlaga, a biológiai terápia nem folytatható. A kezelés 14. hetében meg kell határozni, hogy a beteg elérte-e az ASAS 50%-os javulás mértékét, illetve az ASAS remisszió (az ASAS 50% meghatározásánál használt négy paraméter mindegyike 20 alatt van) kritérium esetleges elérését. 4.8. Az ASAS 50%-os javulásának értékelése 4.8.1. Legalább 50%-os relatív javulás és 20 mm abszolút értékű javulás a 0-100 mm-es vizuális analóg skálán (VAS) az alábbi négy vizsgált paraméter közül legalább háromban: 4.8.1.1. beteg véleménye az állapotáról, 4.8.1.2. a beteg által jelzett gerincfájdalom (az elmúlt két napra vonatkoztatva), 4.8.1.3. funkcionális állapot (a BASFI index átlaga), 4.8.1.4. gyulladás (a BASDAI index 5. és 6. kérdésére adott válasz átlaga). 4.8.2. Megjegyzés: amennyiben csak három paraméter javult, a negyedik paraméter nem rosszabbodhat 19%-nál nagyobb relatív vagy 19 mm abszolút értékben. A fent említett vizsgálatokat 3 havonta kötelezően el kell végezni.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes